|  |
| --- |
| LOGO ZAVOD CELJEIzpostava RAVNE NA KOROŠKEM***Trg 67, 2391 Prevalje*** Tel. 030 481 323 E-pošta: *barbara.kralj@ce.kgzs.si* |

 Prevalje, 20.9.2024

**Načrt biovarnosti za komercialne obrate prašičev**

**S 1. majem 2024 je pričel veljati nov sistem identifikacije in registracije prašičev.** Ob prvi uporabi nove aplikacije Volos za prašiče vpišete **informacije o obratu, določite ali gre za komercialni ali nekomercialni obrat ter izvedete popis živali v obratu.**

**Pogoji, ki jih morate izpolnjevati, da se lahko priglasite kot nekomercialen obrat:**

-ste **fizična oseba**,

-za rejo prašičev imate registrirna **le en obrat**,

-redite **do 5 prašičev letno** v obdobju **od 1.2 do 31.1. naslednjega leta**

-prašiče redite izključno **za lastno domačo porabo**

-redite le **eno kategorijo prašičev** – kmečka reja prašičev (prevedb med kategorijami ni),

-**ne izvajate razmnoževanja**,

-imate urejen prostor za rejo prašičev,

-prašiče pridobite **iz obratov v Sloveniji** (uvoz ali nakup iz druge države članice ni dovoljen),

-prašiče **premikate le v klavnico** za storitveni zakol **za lastno porabo** (premikanje v druge obrate za nekomercialne obrate ni dovoljeno!!!)

**Če naštetih pogojev ne izpolnjujete v celoti morate priglasiti svoj obrat kot komercialni obrat.** **Kategorizacijo reje morate urediti do 29.10.2024.** V skladu s pravilnikom, ki je junija bil objavljen v Uradnem listu (UL 49/2024) morate **vsi komercialni obrati prašičev do 29.12.2024 imeti izdelan načrt biovarnosti** za svoje gospodarstvo.

Izvajalci dejavnosti ste **odgovorni za zdravje svojih živali in za zmanjšanje tveganja za vnos povzročiteljev bolezni v obrat** **oziroma njeno nadaljnje širjenje** ter za sprejem **ukrepov za biološko zaščito**. Izvajalci dejavnosti v obratih z rejo prašičev morate izpolnjevati **splošne biovarnostne ukrepe** in **posebne biovarnostne ukrepe**.

V sklopu posebnih biovarnostnih ukrepov mora vsak obrat s prašiči (nekomercialen kot komercialen) zagotoviti, da so **objekti kjer so nastanjeni prašiči označeni z napisom iz katerega je razvidno, da gre za rejo prašičev in, da je prepovedan vstop nepooblaščenim osebam in krmljenje prašičev** ter poskrbeti, da **prašiče redite** na način, ki **onemogoča kakršenkoli stik s prašiči iz drugih obratov, z divjimi prašiči ali z divjimi prašiči v oborah.**

Biovarnostni načrt mora vključevati **opis proizvodnega obrata**, **opis tehnologije reje**, **skice** nastanitvenih **objektov** za živali ter **načrt obrata z vrisanimi vhodi in izhodi**. Opredeljene morajo biti **kontrolne točke** za preprečitev vnosa oziroma širjenja bolezni ter **splošni ukrepi biovarnosti**.



VIR: Priloga 2:Kontrolni seznam za zbiranje podatkov za izvedbo ocene tveganja in kriterij za razvrstitev v stopnje tveganja

V okviru veterinarskega pregleda zdravstvenega stanja živali na gospodarstvu, ki ga opravijo **veterinarske organizacije** s koncesijo bodo opravile še **popis izvajanja biovarnostnih ukrepov in izpolnjevanje biovarnosti v obratih, ter s tem določile oceno stopnje tveganja** zaradi preprečevanja širjenja in obvladanja bolezni. **Ocena stopnje tveganja bo vidna v CRPš.**

Obrati bodo umeščeni v 3 stopnje tveganja:

a)**nizka** – obrati, ki **ne predstavljajo pomembnega tveganja** za vnos in širjenje bolezni

b)**srednja** – obrati, ki pod določenimi pogoji **lahko predstavljajo tveganje za vnos oziroma širjenje bolezni**

c) **visoka** – obrati, ki predstavljajo **veliko tveganje za vnos in širjenje bolezni** in ob morebitnem pojavu bolezni predstavljajo resno tveganje za obrate za rejo prašičev

**Uprava** v skladu z zakonom, ki ureja veterinarska merila skladnosti bo **v primeru širjenja ali pojava bolezni** **glede na stopnjo tveganja**, ki jo **posamezen obrat** predstavlja **uvedla dodatne ukrepe za preprečitev tveganja za vnos bolezni.**

Z ureditvijo načrta biovarnosti **naj bi dosegli večjo učinkovitost obvladovanja situacije ob izbruhu kužne bolezni**, **večjo** **odgovornost za izvajanje biovarnostnih ukrepov** tako pri rejcih, obiskovalcih ter izvajalcih dejavnosti ter **določili oceno stopnje tveganja za vnos in širjenje bolezni na kmetiji**.

Barbara Kralj, mag. kmet.